Камал театры труппасының традицион җыены узачак

	Труппа җыены - күптәнге традиция. Ел саен җәйге яллардан соң беренче көнне үк кече сәхнәдә барлык Камал театры хезмәткәрләре җыела. Бу көнне яңа сезонда куелачак спектакльләр игълан ителә. Шулай ук монда труппага алынган яңа артистлар белән танышу уза, театр администрациясендәге үзгәрешләр турында әйтелә. 	 Бу юлы җыенда Татарстан Республикасының мәдәният министры Айрат Сибагатллин,  Россиянең һәм Татарстанның атказанган сәнгать эшлеклесе  театрның баш режиссеры Фәрит Бикчәнтәев,  Камал театры директоры вазифаларын башкаручы Илфир Якупов, Камал театры артисты, театрның профсоюз рәисе  Миляүшә Шәйхетдинова да катнашыр дип көтелә.
 
Чара 14 август көнне 10:00 сәгатькә билгеләнгән. Журналистлар, кече сәхнәгә рәхим итегез. 
	---	
Камал театры

	№ --- | 13.08.2012	


